इसके बाद चारों आरोपियों ने डंडे और पिस्‍टल व तमंचे के बट से उन दोनों लोगों पर हमला कर दिया. दोनों लोगों को काफी चोटें आईं. मारपीट होते देखकर कुछ पुलिस वाले गेट की तरफ दौड़े इसके पहले ही दोनों पत्रकार किसी तरह थाने के अंदर जान बचाकर भागे. इसके बाद हमलावर सपाई भी वहां से भाग निकले. पुलिस ने पत्रकारों की तहरीर पर चारों आरोपियों के विरुद्ध आईपीसी की धारा 307, 323, 353 व 506 के तहत मामला दर्ज कर लिया है. पर अभी तक किसी भी आरोपी की गिरफ्तारी नहीं हुई है.